Document ID: 32007D0218

KOMMISSIONENS BESLUTNING
af 28. marts 2007
om ændring af beslutning K(2006) 4332 endelig om fastsættelse af en årlig vejledende fordeling mellem medlemsstaterne af EF-midlerne til forpligtelser fra Den Europæiske Fiskerifond for perioden 1. januar 2007 til 31. december 2013
(meddelt under nummer K(2007) 1313)
(2007/218/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1198/2006 af 27. juli 2006 om Den Europæiske Fiskerifond (1), særlig artikel 14, og
ud fra følgende betragtninger:
(1)
Ved Kommissionens beslutning K(2006) 4332 endelig af 4. oktober 2006 blev der fastsat en årlig vejledende fordeling mellem medlemsstaterne af EF-midlerne til forpligtelser til de regioner, som er berettiget til støtte fra Den Europæiske Fiskerifond, i det følgende benævnt »EFF«, i henhold til formål uden for konvergensmålet, af EF-midlerne til forpligtelser til de regioner, som er berettiget til støtte fra EFF i henhold til konvergensmålet og af de samlede EF-midler til forpligtelser fra EFF for perioden 1. januar 2007 til 31. december 2013.
(2)
For at give Bulgarien og Rumænien mulighed for at få del i midlerne fra EFF frem til 2013 bør der fastsættes vejledende beløb for Bulgarien og Rumænien til forpligtelser til de regioner, som er berettiget til støtte fra EFF i henhold til konvergensmålet, ligesom de samlede EF-midler til forpligtelser fra EFF bør fastsættes.
(3)
Beslutning K(2006) 4332 endelig bør derfor ændres i overensstemmelse hermed -
VEDTAGET FØLGENDE BESLUTNING:
Artikel 1
Bilag I til beslutning K(2006) 4332 endelig affattes som angivet i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 28. marts 2007.

Labels: 2
18
15
6